'Apamaanajanak Gaanon Ke Liye Honey Singh Ka Hotel Mein Kaaryakram Radd
Movies » Tuesday, January 8, 2013
Nai Delhi: Gurgaon ke ek hotel mein navavarsh ke svaagat ke liye aayojit ek kaaryakram mein Honey Singh ke gaane ko program ko radd kar diya hai. Yeh kaam khud hotel ne kiya hai. Honey Singh ke kaaryakram ka yahaan par virodh ho raha tha. Delhi mein saamoohik balaatkaar ke khilaaf jabardast virodh pradarshan ko dekhte hue saamaajik kaaryakartaaon ke ek dal ne gaayak Honey Singh ke ek kaaryakram ke khilaaf ek online yaachika daakhil ki thi aur aarop lagaaya ki unke geeton ke bol mahilaaon ke prati apamaanajanak hain. Yeh yaachika kalpana mishra ne change dot com ke jariye daayar ki aur appeal ki thi ki aaj Gurgaon ke ek hotel mein naye saal ki poorv sandhya par aayojit kaaryakram ko radd kiya jaae. Yaachika mein jor dekar kaha gaya ki aise ashleel geet asveekaarya hain aur yeh mahila virodhi bhaavanaaon ke chalte hain. Yeh theek un logon ke vichaaron ki tarah hai jinke liye Delhi mein December ki raat mein hui bas ki ghatna theek thi. Vaheen Lucknow is mashahoor punjabi gaayak ke khilaaf somvaar ko ashleel aur mahilaaon ke prati abhadr gaana gaane ke iljaam mein ek mukadama darj kiya gaya hai. IPS adhikaari Amitabh thaakur ne Lucknow ke Gomtinagar thaane mein darj mukadame mein aarop lagaaya ki Honey Singh ne ashleelta aur bhaddepan ki sabhi seemaaen laanghane vaale gaane 'Main hoon balaatkaari' aur 'Keinde pechaayiya' likhe aur gaaye hain. Ye geet samaaj mein mahilaaon ke prati asammaan tatha gambheer aparaadh badhaane ke utprerak ka kaam karte hain. Unhonne kaha hai ki ye gaane atyant ashleel, uttejak aur abhadr hone ke kaaran bhaarateeya dand vidhaan ki vibhinn dhaaraaon ke tahat aparaadh ki shreni mein aate hain. (input bhaasha se bhi)
zsm_Latn eng_Latn dik_Latn